b'\n_START_ARTICLE_\nRobert Grant (astronom)\n_START_SECTION_\n\xc5\xbdivljenje in delo\n_START_PARAGRAPH_\nGrant je leta 1852 po zdravstvenih problemih in denarnih te\xc5\xbeavah objavil celotno besedilo svoje knjige The History of Physical Astronomy from the Earliest Ages to the Middle of the Nineteenth Century (Zgodovina fizikalne astronomije od zgodnje dobe do sredine devetnajstega stoletja). Delo je postalo eno najpomembnej\xc5\xa1ih v tedanjem \xc4\x8dasu, za kar je leta 1856 prejel Zlato medaljo Kraljeve astronomske dru\xc5\xbebe. Leta 1859 je na Univerzi v Glasgowu kot profesor astronomije nasledil Nichola. V znanstvenih revijah je objavil ve\xc4\x8d astronomskih \xc4\x8dlankov. Njegovo glavno delo je bilo dolo\xc4\x8devanje lege ve\xc4\x8djega \xc5\xa1tevila zvezd z Ertelovim tranzitnim krogom na Observatoriju Glasgow. Njegova opazovanja v 21-tih letih vsebuje Glasgow\xc5\xa1ki katalog 6415 zvezd (Glasgow Catalogue of 6415 Stars), objavljen leta 1883. Nekaj tednov po njegovi smrti leta 1892 so objavili Drugi Glasgow\xc5\xa1ki katalog 2156 zvezd (Second Glasgow Catalogue of 2156 Stars).'